**AVISO DE PRIVACIDAD**

**YAPEP+TITAH+AWARIENI KEPA+ 'AXAPATE M+TI'+WIYARIEKA**

Universidad de Guadalajara (UdeG), kiya manuwetsie Avenida Juárez 976, kiekari hix+apa, código postal 44100, 'ena Yetapa, Jalisco, kamatinah+aweni xapate kweriwa m+ti'anene p+tiyuku'eriya nait+ maxaxatsiwa artículos 3 tsie, meukunuiwa IX tsiere X Ley de Protección de Datos Personales en Posesión de Sujetos Obligados del Estado de Jalisco y sus municipios xapatsie ('ena m+tiyehane LPDPPSOEJM); 21 tsie mayemie Ley de Transparencia y Acceso a la Información Pública del Estado de Jalisco y sus Municipios ('ena m+tiyehane LTAIPEJM); Kemem+tekak+ne huta tewiyari heimana 'atahaika tsiere huta tewiyari heimana 'atanauka mayehu titewakametsie Kemem+tekak+ne Xapate Kiewa M+kayunetsie manayenet+a Instituto de Transparencia, Información Pública y Protección de Datos Personales del Estado de Jalisco (Kemem+tekak+ne Kiewa M+kayunetsie) tsiere Kemem+tekak+ne huta tewiyari heimana tamamata heimana 'atahaika mayehu Kemem+tekak+ne Tinaimetsie Xapate Kweriwa M+ti'anene '+wiyarikatsie manayenet+a Instituto de Transparencia, Información Pública y Protección de Datos Personales del Estado de Jalisco (Kemem+tekak+ne '+wiyarikatsie), katinih+k+t+ni tem+teheuxeiya tahetsie mieme k+mana temamatsi+k+re, 'uximayatsikatsie, kweriwa m+ti'anene, '+kit+arikatsie, 'iwamarixi, pinite tem+teheuxeiya, kem+rakuyeikani tsiere kem+rakuyeikani kiekaritetsie Mexico 'anuyeyame, xanetsikatsie kem+rayuweiya tsiere xanetsikatsie kwiniwa m+karanuy+t+katsie (administrativos), pa+na tsiere kepem+'ane peta'in+atsieme m+rayehu, nait+ tewi matiwat+ yat+ni matiwawet+ m+tipinieya. Pa+na tsiere, kaneyuti'eniet+yeikani xapate kweriwa m+ti'anene m+h+k+ matiukwinit+awe 'ek+ tita 'ek+ xeik+a pem+ramatetsie tsiere mana rakuwiet+kaikaku 'axa pem+tiutamatiwawe (discriminación), yat+ni meheitihek+atayu yat+ni me'iyetuayu wana memahane wahets+a kweriwa'anemetsie m+kakeni 'ik+ xapate kutsikame.

Pa+na tsiere, p+tiyuku'eriya xapate p+timaiwet+ka 'iya te+teri wahetsie m+rawiya 'ik+tsie 'aku kemaku'ane tuminitsie, harerutsiyatsie, tuminitsie, tumini peme'utatsie, pem+ti'akutuayatsie 'ahetsie yat+ni pem+ti'uximayatak+ tsiere 'atumini kem+reuyux+t+atsie yat+ni hipame 'ahepa+tsita mieme yat+ni 'ahetsie m+timieme, yaretimatsi+k+y+ 'aix+ 'anemek+ pem+katawere kem+tika'ut+ xapatsie Kemem+tekak+ne tamamata heimana 'ataxewí tsiere tamamata heimana 'atahuta mayehu Kemem+tekak+ne '+wiyarikatsie.

M+k+ xapate (datos) kaniy+weni hetsiena m+tiuta'uximayatsieni tsiere m+h+k+t+ni yuxewímek+ tsiere xeik+a m+kumay+iyani titayarik+ m+tiyetuiya, me'ixeiyat+ titayarik+ tsiere kem+tiwapit+a mayemietsie artículos xewí, 'auxuwi tsiere 'ataxewí Ley Orgánica titewakametsie, pa+na tsiere huta tsiere haika Estatuto General titewakametsie mayemie, m+k+ hutat+ xapate UdeG kanixapateyat+ni, pa+na tsiere, kemete'uximayaka tita mem+teyetuatsie m+k+ xapa kem+tiwapit+atsie tsiere kem+tikah+ m+k+ UdeG tsiere katini'utsiekam+k+ tsiere m+tih+rieka.

Xeipak+ta, pep+ramaika m+pa+ m+tiy+anenitsie, kehaku'anekaku tsiere reunierekaku kemayetait+ka artículos 15, meukunuiwa X tsiere haika tewiyari heimana tamamata heimana 'auxuwi LPDPPSOEJM xapatsie, pa+na tsiere artículo xei tewiyari huta xapatsie LTAIPEJM, 'axapate m+ti'ahetsiemieme kaniy+weni manutuiyani yat+ni m+yetuiyani wana memahane wahets+a (terceros) tsepa yakaramaikaku kutsikame 'ik+ xapate m+tikweriwa'anetsie, pa+na ta, me'ayuku'eniet+ 'ik+tsie artículo xei tewiyari haika, hetsiena meukunuiwa huta tsiete haika m+k+tsie Ley, kutsikame m+k+ xapate m+tikweriwa'anene kanikah+ka yam+ramaika kem+tikumay+iwa, kem+rayuweiya, kem+tikupatsiwa tsiere kiewa manutuiwa 'ik+ xapateya m+tikweriwa'anene.

Pa+na tsiere, kaniy+weni pemitawauni pem+tixeiya, yapem+tay+ni, mana pem+tiuti'at+ani yat+ni pem+ta'imani 'axapate UdeG muyekate may+itarik+, 'ik+tsie matsakapit+a kepem+tiyurieni Derechos ARCO tsie kaniereme, kepa+ m+reukuxeiyarie artículos 45 'ut+'at+ 59 mayehu LDPPSOEJM xapatsie, tats+ 'ipa+'i:

1. Xapate kutsikame kaniyetuam+k+ yu'iwaurika derechos ARCO tsie kaniereme mikah+k+ m+tixeiya, yam+tay+ni, mana m+tiuti'at+ani yat+ni m+ta'imani yuxapate hetsiena mieme Coordinación de Transparencia y Archivo General de la UdeG h+xie ('ena m+tiyehane CTAG), kiya manuwetsie Pedro Moreno 834, kiekari hix+apa, C.P. 44100, Guadalajara, Jalisco, México.
2. 'Ik+ 'iwaurika Derechos ARCO tsie kaniereme kaniyetuam+k+ 'ut+me 'ayemiet+ kem+'ane menuhuri tsiere kepa+ka manuhuriya yat+ni máquinas mukutet+katsie ran+'ame 'ik+ rayehut+:
3. X+ka y+weni, kem+titewa 'axapate muyekate m+tiwa'uximayatsie wa'ukiyari m+k+ 'a'iwaurika pem+yetuirieni;
4. Kem+titewa m+tiwawa xapate kutsikame tsiere hetsiena niukameya, m+pa+ ti'aneni;
5. Kiewa yat+ni titats+e hets+ana niuki m+reye'axeni;
6. Xapate k+mana metimaiyani kem+'ane meuy+ane tsiere, m+pa+ ti'aneni, kem+'ane m+h+k+ hetsiena niukameya,.
7. Ke'ane Derecho ARCO pemaye'at+ani, yat+ni, tita m+tiwawa kutsikame;
8. Mitaxata hek+akame tsiere tinakeme ke'aneneme yuxapate yat+ni tita mana m+rayehu Derechos ARCO hetsiena mieme m+tanuani meuyeh+wa, xeik+a kah+k+time mikah+ m+tixeiya.
9. Kepa+ yat+ni titatsie m+reuyeh+wa manayeneni m+ra'iwawa, m+pa+ ti'aneni; tsiere
10. Tixa+t+ yat+ni xapa k+mana mex+iwa xapate m+rekaxeiyarieni, m+pa+ ti'aneni.

3. X+ka 'a'iwaurika reuyeweka tixa+t+ m+tiyuku'iwawa, muwa mem+te'uximaya yemematetah+awe haika tukari ti'uyuti'uximayatatsie ka'anukayeiwekaku me'itipit+ kepauka pai t+ 'a'iwaurika pem+yetua 'ek+ ta 'auxuwi tukari ti'uyuti'uximayatatsie pekanexeiyani tita mareuyeh+at+ m+rat+atsie pem+tiyetuani tsiere 'a'utsika manutahat+arienik+.

4. X+ka ts+ 'aku tiunake, m+tanake'eriwa 'a'utsika 'aix+ reukuh+riekak+ 'axapate haika tukari ti'uyuti'uximayatatsie muyehane kepauka pai t+ 'axapa pemanutahat+atsie. Muwa mem+te'uximaya yamemateparewieka 'ek+ xapate kutsikame 'a'utsika pemanutahat+anik+ tsiere yamete'+wiyat+ tita m+reuyeweka.

5. X+ka naime xapate metehexeiyani, m+k+ 'iwaurikatsie 'aix+ metanakayuriekuni metetetewat+ Comité de Clasificación UdeG metehawiyat+ tamamata tukari ti'uyuti'uximayatsie muyehane mekanexeiyani m+k+ 'iwaurika naime tiukuxe+ritsie pai t+ manutahanik+ 'ik+ me'itipit+ xapatsie wan+arika, x+ka pa+m+ yameteheiyeh+aka, m+y+aneni Comité de Clasificación kaniy+weni m+ire tukari m+wapit+ani 'aix+ 'ik+tsie metehakayurienik+ yametekuxatat+ titak+ tsiere titatsie meteha+wa+ret+, kaniy+weni 'auxuwi tukari 'akuxi memanutix+rieni.

6. Mem+y+aka Comité de Clasificación memiyetuani kemete'ixeiyax+ (resolución) nait+ m+tiyuri, yapa+met+ xeik+a m+tiyuri yat+ni tixa+t+ m+katiyuri 'ik+ 'iwaurikatsie, katinayemiem+k+:

1. Kem+titewa 'axapate m+rexeiya (UdeG).
2. 'A'iwaurika kepa+memek+ m+yumatsi+k+.
3. Tita m+yaremie 'a'iwaurikatsie.
4. Titak+ tsiere titatsie metekanieret+ 'aix+ mem+tehakayuri.
5. Mauka'ut+t+kani kem+ranayenex+a 'a'iwaurikatsie.
6. Kiewa, kepauka, kem+titewa tsiere yufirma meu'ut+ani kem+'ane 'aix+ m+rakayurieni.

7. Yem+titah+awarieni xapate kutsikame kem+ranayene 'ik+ 'iwaurikatsie.

'Ek+ pekaniy+weni 'iwaurika Derechos ARCO tsie kaniereme pemayeh+niya 'ik+tsie peheuhame: <http://transparencia.udg.mx/solicitud-proteccion>

M+k+tsie tsiere, 'ek+ pep+y+we pema'imawani 'axapate m+tikumay+iwani kem+reunieretsie tsiere m+ranutuiwanitsie 'ek+ yapem+ra'eriwani meuyuyeh+watsie, matsipa+, 'axapate kuxi katikumay+iwawekaku. 'Ek+ pepeixeiya 'auxuwime tukari m+tiwa'uximayatsie m+pa+ UdeG pem+rah+awenik+, x+ka yapa+memetsie tukari m+pa+ pekatiuyurieni, m+tiyeyani pekaniy+weni m+pa+ pem+tiuyurieni tsepa kepauka Derechos ARCO tsie pekanieret+.

Kepa+ka UdeG 'axapate m+tikweriwa'anene m+tikuma+wani m+raye'at+wanik+ ketitak+ m+ti'uximaya tsiere titatsie m+tiy+we 'ena t+apai mutixatsie ri, kanieremek+ artículos 5.2 tsie, meukunuiwa III LPDPPSOEJM mayemie tsiere 20.2 tsie LTAIPEJM mayemie, 'ek+ yapekanitay+m+k+ UdeG pemekapit+ani 'axapate m+tikumaiwanik+:

|  |
| --- |
| 'Axapate m+tikweriwa'anene kaniy+weni UdeG m+tikuma+wani |
|

|  |
| --- |
|  |

M+pa+ nep+tiku'eriwa nexapate m+tikweriwa'anene UdeG p+tikuma+wani. |

Yaxeik+a '+y+nemek+, kepa+ka 'axapate m+tikweriwa'anene manutuiyani kepa+ka tiunake m+raxaxatsiwatsie artículos 15 tsie, meukunuiwa X tsiere 75 LPDPPSOEJM xapatsie, tsiere 22 tsie LTAIPEJM xapatsie, kutsikame yakanitay+m+k+ UdeG 'ana m+tiyetuanik+, mets+ m+rayuye'at+wanik+ kem+reuniere tsiere titatsie m+tiy+we 'ena ri mutixatsie, UdeG kaniy+weni 'ahetsie timieme m+rexeiya m+wataxat+ani wana memanuhane mekumanet+ mem+te'uximaya, kiekari hetsie mieme yat+ni yuhetsie, 'ena México kiekariyaritsie mieme yat+ni kiekarite hipame, xapate may+itari 'ayumieme heuyuyeh+at+ m+rayuye'at+wanik+ UdeG kem+reuniere tsiere titatsie m+tiy+we, pa+na tsiere 'ek+ parewiya yutsata m+k+ m+yetua pem+'axenik+:

|  |
| --- |
| 'Axapate kaniy+weni hipat+ wana memanuhane mem+yetuiriyar+wani |
|

|  |
| --- |
|  |

M+pa+ nep+tuiku'eriwa nexapate p+yetuiwani. |

Xa+tsie ta te'ikupa+ritat+ ketem+teku'eriwa, pa+m+ tematehah+awe tapinitsie mayemietsie internet tiyuter+wametsie cookies kanayemieni, m+k+, kanih+k+t+ni yapepet+ xatsika 'ayehut+ manutin+'ariwa mana internet tsie memuti'iwawatsie. M+k+ cookies kani'utsieka computadora kiewa naime m+ti'utatsie tsiere kani'+wiyarieka yamem+tetimanik+ tita m+tiwanake kepauka memanutahaketsie tita tem+teyetuatsie mana mayemietsie, pa+na tsiere yatem+tehekaweiyat+wenik+ kemem+y+atsie yat+ni 'uximayatsika pemutawewi 'ek+ tapinitsie peheuhaka (en nuestros sitios web).

'Ik+ UdeG kani'uximayaka Google Analytics, m+yetuiwa ranuyexexeiyanik+ m+rayemietsie web miyetuatsie Google, Inc. M+k+ 'uximayatsika (servicio) cookies titewakame kani'uximayaka m+titixexeiyanik+ kepa+ mem+te'ikuma+wa mana memeutahake (usuarios) 'ik+ ta pinitsie (sitios). M+k+ xatsika muyuwewie 'ik+tsie cookie kepa+ mem+te'ikuma+watsie 'ik+ sitio (hautin+t+ kem+'ane m+h+k+ IP) kaniyetuiyam+k+ tsiere m+ti'utsieni m+k+ m+y+aneni Google m+titi'utsiwatsie kanieret+ Estados Unidos.

Tsiere temi'uximaya cookies 'ik+ m+ka'utsiwatsie kem+tikamie temi'+wiyak+ kiewa memauhake 'ik+ internet ta pinitsie. Xeik+a 'ik+ tetekuma+wa xapate (información) tetemaikut+ kepa+memetsie web memeuhake tsiere m+tixe+riya xapate kayumain+at+ (anónimo) m+k+ computadora hetsie memeutahaketsie web titewakametsie, 'ik+ uximayatsika 'anukayayu m+k+ mana m+rayemie (datos) m+k+ sistema yuxa+ta naime katinakayeit+am+k+. Xeime cookie m+kaikah+ xewit+ manutahakeni m+k+ ta+tana (en su computadora) yat+ni tsepa ke'aneme xapate yat+ni tita pem+rexeiya ti'apini 'ahetsie mieme, xeik+a tita xapate 'ek+ pem+tiyetua 'ik+ wahets+a UdeG.

'Ek+ mana pem+ka'ut+ m+y+we yapem+tay+ni x+ka yapetinake'erieka yat+ni waik+ 'ik+ cookies. Yunait+ mem+tewaut+wetsie web m+pa+ mepaku'ane xeimieme y+k+mana mitanake'erieni, 'ek+ta pem+y+we pemipata 'ik+ pit+arika m+tiyuwaunetsie pemita'imaiyak+ x+ka ts+ 'aku m+pa+m+ petiku'eriwani, me ta, 'ik+ katinikwinit+aweni kepa+ tiku'uximayatatsie 'ik+ sitio web. 'Ik+ cookies 'ik+tsie sitio web UdeG mieme naimetsie peuyehat+arie xeik+a x+ka waik+ m+k+ mana 'iwatame 'ita'imaiya 'ik+ yatiu'uximayata titatsie pai t+ m+tiwaune (navegador).

M+k+ 'utsika (información) m+tixe+rieka 'ik+tsie web 'ik+ cookies mete'uximayat+ katiniyumamatekeni 'utsika mana m+rayemie (información técnica) m+k+tsie manutahake 'ik+tsie sitio web, xatsiwat+ kiewa IP yat+ni ke'aneme 'iwawame mu'uximaya, xapate ka'ut+t+ kem+tikamietsie 'ik+tsie sitio web paina tita xapate (archivos) m+ti'iwaune, 'utsika yamayet+ (palabras clave) yat+ni m+yuk+ma+wa 'iwawametsie, 'aix+ 'aneneme xapate m+k+may+iyanik+ manayenenik+ kemem+tekahu 'ik+tsie sitio web, 'utsika (información) pem+wareukah+awek+ 'ik+tsie mem+te'uximaya (administradores) xatsiwat+ (correo, ketitewa, tita m+rayexeiya, kepa+memetsie meuh+awarieni yat+ni pem+reu'ut+iriyarieni).

M+k+ 'utsika yat+ni xapate m+ranupiwa xeik+a kanih+k+t+ni memikaxeiya tita mem+teheuyeh+wa mana mem+ka'ut+ (usuarios) tsiere m+pa+ mey+at+ 'aix+ 'anemek+ mem+te'uximayaka, tsiere yuhetsie meitipit+ kananutahat+ariwani m+ramatsi+k+nik+ kem+tikamie 'ik+ servidores, '+wiyarika tixa+t+tsie 'aix+ kati'aneni 'ena sitio tsie tsiere hepa+tsitana 'aix+ maka'it+arieni, m+kaxeiyarieni tsiere m+yuyeweiya kem+tikuniuwatsie m+ranupiwatsie kepa+ tem+teku'ut+iriyar+watsie tsiere 'ik+ sitio web correo meixeiyatsie tsiere mukumay+ani m+k+ kem+ranayeneika 'aix+ tem+te'uximayakak+ 'ik+tsie teheuw+t+ (en línea).

M+pa+ p+kati'ane, ik+ UdeG p+katixe+rie xeimieme y+k+mana 'ik+ xapate m+tikweriwa'anene yat+ni xapate tita m+ti'apini 'ik+tsie memeixeiya sitio web waik+ tsiere xapate pit+at+ mana mem+ka'ut+ memetimatiwa.

'Imat+riekamek+, 'ipa+ ra'eriwat+ 'ik+ xapate m+tih+rietsie tita n+'ari tsiere teyunait+ tita 'uximayatsika tame mana tem+ka'ut+ (usuarios) tsiere 'ik+ UdeG, 'ayumieme pa+ temait+ka xeteyetuaka, xemi'uximayatani yat+ni xemikuxatani 'aix+ 'anemek+ tsiere xeik+a kem+'ane pa+m+ mem+tepit+arie wahets+a.

'Ik+ 'utsika yepem+ramaikak+ m+tikanamiekak+ kaniy+weni mupatsieni yat+ni tikupatsiwani tihehekwat+ ranutineikak+ tsiere tihekwat+ariek+ 'ik+ kemetehauyukuhana tsiere kemayataine 'ik+ UdeG waxapa, m+k+ pa+m+ kanaineni yamarah+aweni 'ik+tsie pekanixeiyam+k+ 'ena web: <http://www.transparencia.udg.mx/aviso-confidencialidad>.